**กสอ. สานสัมพันธ์ เจโทร เดินหน้าขับเคลื่อนภาคอุตสาหกรรมไทย-ญี่ปุ่น**

กรุงเทพฯ 4 ธันวาคม 2561 – นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม พร้อมด้วย คณะผู้บริหารกรมส่งเสริมอุตสาหกรรม (กสอ.) ให้การต้อนรับคณะ นายทากากิ ซูจิโมโตะ รองประธานกรรมการองค์การส่งเสริมการค้าต่างประเทศของญี่ปุ่น หรือ เจโทร เนื่องในโอกาสเข้าเยี่ยมคารวะและสานสัมพันธ์ด้านความร่วมมือเพื่อพัฒนาอุตสาหกรรมระหว่างไทย-ญี่ปุ่น ณ ห้องประชุม 2 ชั้น 3 อาคารกรมส่งเสริมอุตสาหกรรม ทั้งนี้ นายทากากิ ได้ประชาสัมพันธ์การจัดงานสัมมนา Japan-Asean New business Demonstration Project ซึ่งจัดขึ้นในวันที่ 18 ธันวาคม 2561 ณ โรงแรมแลนด์มาร์ค กรุงเทพฯ โดยภายในงานจะมีการให้ความรู้ผ่านการนำเสนอโครงการที่เกี่ยวกับระบบ Automation อุปกรณ์การแพทย์ หุ่นยนต์ เทคโนโลยี IoT ทั้งสิ้น 8 โครงการจากตัวแทนบริษัทชั้นนำต่าง ๆ อาทิ บริษัท DENSO Corporation บริษัท Fujifilm Corporation บริษัท Hitachi บริษัท Internet Initiative Japan Inc. บริษัท KOJIMA Industries Corporation และบริษัท Toyota Tsusho Corporation เป็นต้น ### PR.DIP (กลุ่มประชาสัมพันธ์ สำนักงานเลขานุการกรม กรมส่งเสริมอุตสาหกรรม) รายงาน/ภาพข่าว